laion/Wikipedia-Exotic huggingface dataset:
צ'ארלס רנדולף

צ'ארלס רנדולף (באנגלית: Charles Randolph) הוא תסריטאי, מפיק וסופר אמריקאי, זוכה פרס אוסקר לתסריט המעובד הטוב ביותר לשנת 2015 על כתיבת התסריט לסרט "מכונת הכסף". רנדולף נולד בנאשוויל שבטנסי. הוא למד בבית הספר "Yale Divinity School" (אנ'), ובשנות ה-90 למד לימודי תרבות ופילוסופיה במספר אוניברסיטאות בווינה. בשנת 1997 הרצה באוניברסיטת דרום קליפורניה. במהלך הרצאותיו פגש אדם שעבד אצל התסריטאים האחים פארלי והחליט להיכנס לתחום התסריטאות. בשנת 2003 כתב את הסרט "החיים של דייוויד גייל", בו כיכבו קווין ספייסי, קייט וינסלט ולורה ליני. בשנת 2005 כתב את הסרט "מזימות זרות", בו כיכבו שון פן וניקול קידמן. בשנת 2009 הפיק את הסרט "Tenderness", בו כיכבו ראסל קרואו, ג'ון פוסטר ולורה דרן. בשנת 2010 כתב והפיק את הסרט "על אהבה וסמים אחרים", בו כיכבו ג'ייק ג'ילנהול ואן האת'וויי. באותה שנה גם כתב והפיק פיילוט לסדרת טלוויזיה בשם "The Wonderful Maladys", שלא הופקה לבסוף. ב-2013 כתב והפיק פיילוט נוסף לסדרה בשם "The Missionary", שגם לא הופקה. ב-2015 כתב יחד עם אדם מקיי את התסריט לסרט "מכונת הכסף". השניים זכו על כתיבת התסריט בפרס אוסקר לתסריט המעובד הטוב ביותר, פרס גילדת הכותבים של אמריקה לתסריט הטוב ביותר, פרס באפט"א לתסריט המעובד הטוב ביותר ופרס אמפייר לתסריט הטוב ביותר וגם היו מועמדים לזכייה בפרס גלובוס הזהב לתסריט הטוב ביותר. בשנת 2019 כתב את הסרט זוכה פרס האוסקר "פצצה". ב-4 ביולי 2004 רנדולף נישא לשחקנית הישראלית מילי אביטל. השניים מתגוררים באפסטייט ניו יורק, ולהם בן ובת. צ'ארלס רנדולף, במסד הנתונים הקולנועיים IMDb (באנגלית) צ'ארלס רנדולף, באתר "אידיבי", מאגר הידע העברי לקולנוע ישראלי ועולמי צ'ארלס רנדולף, באתר AllMovie (באנגלית) צ'ארלס רנדולף, במסד הנתונים הקולנועיים KinoPoisk (ברוסית) אורן שמיר, "פעם אנשי תעשייה היו אומרים לי בפרצוף אם אני לוהטת או לא", באתר הארץ, 12 בינואר 2020 https://www.nytimes.com/2003/02/23/movies/film-in-film-still-a-missionary.html Gavin, Rachael (18 בינואר 2012). "Love and Other Drugs screenwriter Charles Randolph on big screen opportunities". if.com.au. אורכב מ-המקור ב-2016-03-04. נבדק ב-18 בדצמבר 2015. {{cite web}}: (עזרה) "Charles Randolph –Biography". IMDb. נבדק ב-18 בדצמבר 2015. {{cite web}}: (עזרה) מבדר להפליא ורציני להחריד, באתר www.mnews.co.il בנימין טוביאס, האוסקר המפוצל, באתר "ידיעות אחרונות", 29 בפברואר 2016 Hogan, Brianne (20 בינואר 2016). "Banking on The Big Short". Creative Screenwriting. {{cite web}}: (עזרה) "Charles Randolph". IMDb. נבדק ב-2017-12-20. מאת יעל שוב, פצצה הוא סרט חשוב (ומבדר) שאישה הייתה צריכה לביים, באתר טיים אאוט, ‏2019-12-19 Hipes, Patrick (22 בינואר 2019). "Oscar Nominations: 'Roma' And 'The Favourite' Lead With 10 Each; 'Black Panther' Among Best Pic Noms". Deadline Hollywood. נבדק ב-22 בינואר 2019. {{cite web}}: (עזרה) מילי אביטל ילדה בת, באתר מקור ראשון, ‏27 באוקטובר 2011
הר ג'ונס (הרי אלזוורת')

הר ג'ונס (באנגלית: Mount Johns) הוא נונאטאק בודד, המזדקר מהקרח המקיף אותו, בהרי אלזוורת', בארץ מרי בירד שבאנטארקטיקה. הנונאטאק ממוקם 93 קילומטרים ממערב לרכס הריטג' (אף הוא בהרי אלזוורת'). הנונאטאק מתנשא לגובה של 90 מטרים מעל משטח הקרח המקיף אותו. הר ג'ונס התגלה ב-27 בינואר 1958, על ידי משלחת החקר חוצה ארץ מרי בירד (Marie Byrd Land Traverse Party). ההר נקרא על שמו של רוברט ה. ג'ונס (Robert H. Johns), מטאורולוג ששהה במסגרת השנה הגאופיזית הבינלאומית (שנת 1957) בתחנת בירד, ונפטר בעת מילוי תפקידו. • M. Cataldo et al., Interactive comment on “Mineral dust variability in central West Antarctica associated with ozone depletion” , Atmos. Chem. Phys. Discuss., 12, C6550–C6562, 2012 www.atmos-chem-phys-discuss.net/12/C6550/2012/ • Schwanck, Fran & Simoes, Jefferson & Handley, Michael & Mayewski, Paul & Bernardo, Ronaldo & Aquino, Francisco. (2016), Drilling, processing and first results for Mount Johns ice core in West Antarctica Ice Sheet, D. Brazilian Journal of Geology. 46. 29-40. 10.1590/2317-4889201620150035 הר ג'ונס באתר הסקר הגאולוגי של ארצות הברית הר ג'ונס באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
יחסי אלבניה–שווייץ

יחסי אלבניה–שווייץ הם היחסים הדיפלומטיים הרשמיים שבין רפובליקת אלבניה לבין הקונפדרציה השווייצרית. שווייץ ואלבניה כוננו את יחסיהן הדיפלומטיים בשנת 1970. שווייץ פתחה שגרירות בטירנה, בירת אלבניה בשנת 1992. אלבניה מצידה מיוצגת בשווייץ באמצעות שגרירות בברן ושתי קונסוליות בלוגאנו ובציריך. מאז כינון היחסים הדיפלומטיים גדלה האינטראקציה בין שתי המדינות בהתמדה. על פי הלשכה השווייצרית המרכזית לסטטיסטיקה, בסוף שנת 2018 התגוררו באלבניה שישים ושישה אזרחים שווייצרים. שווייץ מיוצגת באלבניה בדרג השגרירות באמצעות שגרירות רשמית שהיא מחזיקה בטירנה, בירת המדינה. אלבניה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. אלבניה מיוצגת בשווייץ גם בדרג הקונסולרי באמצעות שתי קונסוליות רשמיות שהיא מחזיקה בערים לוגאנו, וציריך. מדיה וקבצים בנושא יחסי אלבניה–שווייץ בוויקישיתוף Bilateral relations Switzerland–Albania, אתר משרד החוץ של שווייץ EMBASSY OF SWITZERLAND IN TIRANA, ALBANIA EMBASSY OF ALBANIA IN BERN, SWITZERLAND CONSULATE OF ALBANIA IN LUGANO, SWITZERLAND CONSULATE OF ALBANIA IN ZURICH, SWITZERLAND
יחסי רומניה–שווייץ

יחסי רומניה–שווייץ הם היחסים הדיפלומטיים הרשמיים שבין רומניה לבין הקונפדרציה השווייצרית. יחסים רשמיים בין רומניה לבין שווייץ כוננו רק לאחר עצמאותה של רומניה, שהוכרה על ידי שווייץ ב-10 ביוני 1880. הסכם סחר בין שתי המדינות נחתם בשנת 1886, הסכם שמאשר לחברות שווייצריות להקים בסיסים ברומניה. כמה מהחברות השתמשו באפשרות זו עוד במהלך המאה התשע עשרה. הקונסוליה הרומנית בברן שנפתחה בשנת 1905 הפכה לצירות בשנת 1911. מועצת הברית של שווייץ פתחה צירות שווייצרית בבוקרשט בשנת 1916. חתימת הסכמים בין שתי המדינות במהלך שנות השלושים של המאה העשרים עזרה לשווייץ בפיתוחה הכלכלי. התקופה הקומוניסטית שברומניה שינתה את פני היחסים הדיפלומטיים. משבר השפיע עליהם בשנת 1955, כאשר היה ניסיון בידי רומנים להשתלט על השגרירות הרומנית בברן. התקרית הייתה עילה לקמפיין עיתונאי נגד שווייץ והוראות קשוחות יותר של הממשלה הרומנית על רומנים המבקרים בשווייץ. בשנת 1962 שודרג המעמד של הצירות השווייצרית בבוקרשט לשגרירות. בסוף המלחמה הקרה ואירועי המהפכה הרומנית בשנת 1989, נכנסה רוח חדשה ביחסי רומניה ושווייץ והם חזרו להיות יחסים כלכליים ואינטנסיביים עבור שתי המדינות. רומניה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. רומניה מיוצגת בשווייץ גם בדרג הקונסולרי באמצעות שלוש קונסוליות רשמיות שהיא מחזיקה בערים לוגאנו, ז'נבה, וציריך. שווייץ מיוצגת ברומניה בדרג השגרירות באמצעות שגרירות רשמית שהיא מחזיקה בבוקרשט, בירת המדינה. על פי הלשכה השווייצרית המרכזית לסטטיסטיקה, בסוף שנת 2017 התגוררו ברומניה חמש מאות ואחד אזרחים שווייצרים. רוב האזרחים הללו החזיקו באזרחות כפולה - אזרחות רומנית ואזרחות שווייצרית. מדיה וקבצים בנושא יחסי רומניה–שווייץ בוויקישיתוף Bilateral relations Switzerland–Romania, אתר משרד החוץ של שווייץ EMBASSY OF ROMANIA IN BERN, SWITZERLAND CONSULATE OF ROMANIA IN LUGANO, SWITZERLAND CONSULATE OF ROMANIA IN GENEVA, SWITZERLAND CONSULATE OF ROMANIA IN ZURICH, SWITZERLAND EMBASSY OF SWITZERLAND IN BUCHAREST, ROMANIA
תחנת הרכבת ירוסלבסקי

תחנת הרכבת ירוסלבסקי (ברוסית: Ярославский вокзал) היא אחת מעשרת מסופי הרכבת של מוסקבה. ממוקמת בכיכר קומסומולסקאיה (קרוב לתחנות קזנסקי ולנינגרדסקי), לירוסלבסקי יש את תנועת הנוסעים הגבוהה ביותר מבין כל תשעת מסופי הרכבת של הבירה. המסוף משרת יעדים מזרחיים, כולל אלה במזרח הרחוק הרוסי, והוא הטרמינל המערבי של קו הרכבת הארוך בעולם, הרכבת הטרנס-סיבירית. התחנה קרויה על שם העיר העתיקה ירוסלבל, השוכנת 284 ק"מ צפונית-מזרחית למוסקבה, והיא העיר הגדולה הראשונה על הקו. מדיה וקבצים בנושא תחנת הרכבת ירוסלבסקי בוויקישיתוף ערך זה הוא קצרמר בנושא תחנות רכבת ובנושא מוסקבה. אתם מוזמנים לתרום לוויקיפדיה ולהרחיב אותו.
יחסי פינלנד–שווייץ

יחסי פינלנד–שווייץ הם היחסים הדיפלומטיים הרשמיים שבין רפובליקת פינלנד לבין הקונפדרציה השווייצרית. שווייץ הייתה אחת מהמדינות האירופאיות הראשונות להכיר בעצמאותה של פינלנד, ב-18 בפברואר 1918. שווייץ פתחה קונסוליה בטורקו בשנת 1914. הקונסוליה הראשונה הפינית בשווייץ נפתחה בשנת 1920 בציריך. פינלנד פתחה נציגות דיפלומטית בברן בשנת 1937, ושווייץ פתחה נציגות דיפלומטית בהלסינקי בשנת 1939. מאונו קויביסטו היה הנשיא הפיני הראשון לבקר בשווייץ באופן רשמי, בשנת 1986. שווייץ מיוצגת בפינלנד בדרג השגרירות באמצעות שגרירות רשמית שהיא מחזיקה בהלסינקי, בירת המדינה. שווייץ מיוצגת בפינלנד גם בדרג הקונסולרי באמצעות קונסוליה רשמית שהיא מחזיקה בלאפנראנטה. פינלנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. פינלנד מיוצגת בשווייץ גם בדרג הקונסולרי באמצעות שלוש קונסוליות שהיא מחזיקה בלוזאן, לוגאנו, וציריך. על פי הלשכה השווייצרית המרכזית לסטטיסטיקה, בסוף שנת 2016 התגוררו בפינלנד אלף שבע מאות שמונים ושמונה אזרחים שווייצרים. Bilateral relations Switzerland–Finland, אתר משרד החוץ של שווייץ EMBASSY OF SWITZERLAND IN HELSINKI, FINLAND CONSULATE OF SWITZERLAND IN LAPPEENRANTA, FINLAND EMBASSY OF FINLAND IN BERN, SWITZERLAND CONSULATE OF FINLAND IN LAUSANNE, SWITZERLAND CONSULATE OF FINLAND IN LUGANO, SWITZERLAND CONSULATE GENERAL OF FINLAND IN ZURICH, SWITZERLAND
אלן מקנה

אלן מקנה (באנגלית: Alan McKenna) הוא שחקן בריטי, שגילם את דמותו של טוני אנדרוז באופרת הסבון איסטאנדרס של ה-BBC. מקנה מוכר בעיקר מהופעתו בתפקיד פטרק מקגווייר בסדרה "רופאים" של ה-BBC, בה הופיע בתפקיד קטן בין השנים 2001 עד 2003, ואחרי כן שוב בספטמבר 2010. בטלוויזיה שיחק מקנה בתוכניות כגון "The Brides in the Bath", "להעיר את המתים", "The Bill", "השופט ג'ון דיד", "ספוקס", "Lead Balloon", ו-"Life Begins". בסדרה "Little Miss Jocelyn" שיק מקנה בתפקיד משנה. ב-2014 הופיע בתפקיד מפקח בילוש פיל קרבטרי בדרמת הפשע "עמק האושר". הוא דיבב תפקידים אחדים במשחק הווידאו "Titanfall". ב-2015 שיחק מקנה בתפקיד רודרי פרוברט בפרק "Murder by Magic" מתוך הסדרה "רציחות במידסומר". הוא כתב, הפיק וכיכב בסרט הפעולה "Pressure". בקולנוע הופיע מקנה בסרטים "Blessed" עם הת'ר גראהם, דייוויד המינגס ואנדי סירקיס. בסרט "סגן המפקד" שיחק לצדו של ז'אן-קלוד ואן דאם, בסרט "זאב אמריקאי בפריז" עם ז'ולי דלפי, ובסרט "Dangerous Parking". אלן מקנה, במסד הנתונים הקולנועיים IMDb (באנגלית) "Happy Valley". BBC. נבדק ב-13 ביוני 2014. {{cite web}}: (עזרה) "Alan McKenna".
הר ברנהאם (קליפורניה)

הר ברנהאם (באנגלית: Mount Burnham) הוא אחת הפסגות הגבוהות ביותר בהרי סן גבריאל, במדינת קליפורניה שבארצות הברית. ההר ממוקם בשטח הבר של "הר הככבשים" (Sheep Mountain Wilderness) ההר ממוקם 1.6 קילומטרים מערבית הר באדן-פאוולר; ו-1.9 קילומטרים צפונית- מזרחית מפסגת ת'רופ. ההר ממוקם בשטח מחוז לוס אנג'לס; 26 קילומטרים צפונית לעיר גלנדורה, ו-106 קילומטרים מהעיר לוס אנג'לס. ההר מכוסה ביערות האופיינים לאזור - יערות אורן גמיש (Pinus flexilis), אורן מפותל (P contorta), אורן הסוכר (P lambertiana), ואורן ג'פרי (P jeffreyi). ביערות ההר מצויים כבשים גדולי-קרניים ולעיתים נדירות גם פומות ההרים. גובהו של ההר 2,742 מטרים מעל פני הים. שמו הנוכחי של ההר ניתן לו על ידי הסקר הגאולוגי של ארצות הברית בשנת 1951; השם אושר בשנת 1954 על ידי מועצת השמות הלאומית של ארצות הברית (ה-USBGN). ההר נקרא כיום על שמו של פרדריק ראסל ברנהאם, שהיה סייר צבאי, אשר לימד את רוברט באדן פאוול את עקרונות הסיירות, דבר שהפך השראה לפאוול עת שזה הקים את תנועת הצופים. קודם למתן השם הנוכחי נקרא ההר בשם "הר בולדי הצפוני" ("North Baldy Mountain"). שביל מוקסין הכסף הוא שביל הליכה, שאורכו 85 קילומטרים, המחבר את הר ברנהאם עם הר באדן-פאוולר, פסגת ת'רופ והר הוקינס. הר ברנהאם באתר הסקר הגאולוגי של ארצות הברית הר ברנהאם באתר summitpost הר ברנהאם באתר peakbagger הר ברנהאם באתר מועדון סיירה מפות אזור הר ברנהאם, ומידע למטפסי הרים תחזית מזג אוויר עדכנית ארוכת טווח עבור הר ברנהאם (לפי גבהים) מידע גאוגרפי והיסטורי מידע גאוגרפי מידע היסטורי על שם ההר
צ'ארלס מקקראס

סר אלן צ'ארלס מקלורין מקקראס (אנגלית: Alan Charles Maclaurin Mackerras;‏ 17 בנובמבר 1925 - 14 ביולי 2010) היה מנצח אוסטרלי. מקקראס נולד בשנקטאדי, ניו יורק, ארצות הברית, להורים אוסטרליים, ובגיל צעיר עבר עמם לסידני. שם למד בקונסרבטוריון והיה לאבובן ראשי בתזמורת הסימפונית של סידני. בשנת 1946 עבר לאנגליה ומשם נסע ללמוד ניצוח בפראג, אצל ואצלב טאליך. עם שובו לאנגליה עבד באופרה של סדלר'ס וולס (כיום האופרה הלאומית האנגלית) ואחר כך היה מנצח ראשי של תזמורת הקונצרטים של ה-BBC משנת 1954 עד 1956. הוא ניהל את האופרה של המבורג משנת 1965 עד 1969, את האופרה הלאומית האנגלית משנת 1970 עד 1978 ואת האופרה הוולשית הלאומית משנת 1987 עד 1992. בשנת 2004 התמנה למנצח אורח ראשי של תזמורת פילהרמוניה. הוא קיבל תואר אבירות בשנת 1979. מקקראס ניצח על רפרטואר רחב, אבל היה קשור במיוחד לאופרות של לאוש יאנאצ'ק - בשנת 1951 ניצח על הבכורה הבריטית של "קטיה קאבאנובה", שנכתבה שלושים שנה קודם לכן. הוא נודע גם בידע האנציקלופדי שלו באופרות של מוצרט (נאמר עליו, שאם יקרה ופרטיטורות האופרות של מוצרט יאבדו בדרך מן הדרכים, מקקראס יוכל לשחזר אותן מזכרונו בלבד). הוא הקפיד על פי רוב על ביצוע אותנטי היסטורי של יצירות אלה: בהצגה של נישואי פיגארו בשנת 1965 וידא את הוספת הקישוטים בדרך שמוצרט היה מאשר. מקקראס גם עיבד מוזיקה מאת ארתור סאליבן לבלט "גבעול האננס", ומוזיקה של ג'וזפה ורדי לבלט "הגברת והשוטה". מדיה וקבצים בנושא צ'ארלס מקקראס בוויקישיתוף צ'ארלס מקקראס, במסד הנתונים הקולנועיים IMDb (באנגלית) צ'ארלס מקקראס, באתר ספוטיפיי צ'ארלס מקקראס, באתר Last.fm (באנגלית) צ'ארלס מקקראס, באתר AllMusic (באנגלית) צ'ארלס מקקראס, באתר MusicBrainz (באנגלית) צ'ארלס מקקראס, באתר Discogs (באנגלית) צ'ארלס מקקראס, באתר "Find a Grave" (באנגלית)
יחסי אוסטרליה–איראן

יחסי אוסטרליה–איראן (באנגלית: Australia–Iran relations, בפרסית: روابط استرالیا و ایران) מתייחסים ליחסים הדו-צדדיים בין הקהילייה של אוסטרליה ובין הרפובליקה האסלאמית של איראן. אוסטרליה שמרה על נוכחות דיפלומטית רציפה באיראן מאז שהוקמה שגרירות אוסטרליה בטהראן בשנת 1968. איראן מחזיקה שגרירות בקנברה מאז 1971. מאוקטובר 2008 הטילה אוסטרליה סנקציות ביחס לתוכניות הגרעין והטילים הרגישים להפצת איראן ולמאמצים לסתור את סנקציות מועצת הביטחון של האו"ם. סנקציות אלה מתייחסות לזהב, מתכות יקרות ונשק. ממשלת אוסטרליה קבעה סנקציות נוספות בינואר 2013 המגבילות את העסקים האוסטרלים עם מגזרי נפט, גז ופיננסים באיראן. שר החוץ של אוסטרליה, בוב קאר, אמר כי: הסנקציות הללו מגבירות עוד יותר את הלחץ על איראן לעמוד בהתחייבויות אי-הפצת הגרעין שלה ובהחלטות מועצת הביטחון של האו"ם ולנהל משא ומתן רציני על תוכנית הגרעין שלה. שליחים אוסטרלים השתתפו בפסגת המדינות הבלתי-מזדהות בטהראן, איראן באוגוסט 2012. ב-18 באפריל 2015, שרת החוץ של אוסטרליה ג'ולי בישופ הפכה לשר האוסטרלי הראשון שביקר באיראן מאז אלכסנדר דאונר בשנת 2003, על פי הזמנתו של שר החוץ האיראני מוחמד ג'וואד זריף. במהלך פגישה פרטית, השרים דנו בבקשת אוסטרליה שאיראן תקבל את מבקשי המקלט האיראניים שנשללה כניסתם לאוסטרליה, סחר בין שתי המדינות והמאבק נגד המדינה האסלאמית. המנהיגים היו גם אופטימיים כי הסרת הסנקציות העולמיות על איראן תביא להעלאת ההזדמנויות העסקיות עבור אוסטרליה ופעילות כלכלית באיראן. יחסי החוץ של אוסטרליה יחסי החוץ של איראן מדיה וקבצים בנושא יחסי אוסטרליה–איראן בוויקישיתוף "Iran". dfat.gov.au. "Iran". dfat.gov.au. "Australia toughening Iran sanctions". The Sydney Morning Herald. [1] Su, Reissa (24 בפברואר 2015). "Australia's Julie Bishop Expected To Broker A Deal Between US And Iran In Tehran Visit". International Business Times. נבדק ב-19 באפריל 2015. {{cite web}}: (עזרה) "Julie Bishop to tackle Iran on nuclear and asylum seekers". News Corp Australia. 18 באפריל 2015. נבדק ב-19 באפריל 2015. {{cite web}}: (עזרה) "Julie Bishop discusses asylum seekers, trade, fight against Islamic State in historic meetings in Iran". Australian Broadcasting Corporation. 18 באפריל 2015. נבדק ב-19 באפריל 2015. {{cite web}}: (עזרה)
יחסי פולין–שווייץ

יחסי פולין–שווייץ הם היחסים הדיפלומטיים הרשמיים שבין רפובליקת פולין לבין הקונפדרציה השווייצרית. שווייץ פתחה את שגרירותה שבוורשה בירת פולין בשנת 1921. פולין פתחה שגרירות בשווייץ כבר בשנת 1919. לפני ובמהלך מלחמת העולם השנייה פוליטיקאים פולנים מפורסמים וגולים רבים אחרים מצאו מקלט בשווייץ. בין 1939 ל-1945, קיבלה שווייץ למדינתה 13,000 חיילים פולנים. הם התגייסו לצבא הצרפתי ונכנסו לטריטוריה השווייצרית על מנת לחמוק מידם של הגרמנים. לאחר נפילת מסך הברזל באירופה בין המזרח למערב, היחסים בין שווייץ לפולין נהיו קרובים יותר והתבססו על סימפתיה ארוכת טווח הדדית. במהלך שלב ההתפתחות של פולין מחדש כאומה עצמאית בשנות התשעים של המאה העשרים, הייתה פולין מדינה מועדפת לשיתוף פעולה עם שווייץ במזרח אירופה, היא קיבלה סיוע בשווי של מאות מיליוני פרנק שווייצרי בדמות תמיכה טכנולוגית, תמיכה כספית למערכת הבריאות, הסביבה והבנקים של פולין. פולין מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. פולין מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך. שווייץ מיוצגת בפולין בדרג השגרירות באמצעות שגרירות רשמית שהיא מחזיקה בוורשה, בירת המדינה. על פי הלשכה השווייצרית המרכזית לסטטיסטיקה, בסוף שנת 2018 התגוררו בפולין שמונה מאות ארבעים וארבעה אזרחים שווייצרים. מדיה וקבצים בנושא יחסי פולין–שווייץ בוויקישיתוף Bilateral relations Switzerland–Poland, אתר משרד החוץ של שווייץ EMBASSY OF POLAND IN BERN, SWITZERLAND CONSULATE OF POLAND IN ZURICH, SWITZERLAND EMBASSY OF SWITZERLAND IN WARSAW, POLAND
יחסי נורווגיה–שווייץ

יחסי נורווגיה–שווייץ הם היחסים הדיפלומטיים הרשמיים שבין ממלכת נורווגיה לבין הקונפדרציה השווייצרית. שווייץ פתחה קונסוליה באוסלו בשנת 1847. הקונסוליה שודרגה למעמד קונסוליה כללית בשנת 1921. נורווגיה כוננה קונסוליה כללית בציריך בשנת 1906. ב-1918 השגריר הנורווגי ברומא הואמן על שווייץ והנציגות השווייצרית בסטוקהולם הואמנה על נורווגיה. הצירויות שנפתחו באוסלו ובברן לאחר מלחמת העולם השנייה שודרגו למעמד שגרירות ב-1957 וב-1955 בהתאמה. מאז שנת 1951, השגריר השווייצרי לאוסלו אמון גם על איסלנד. בשנת 2006, ביקר האראלד החמישי, מלך נורווגיה, בשווייץ בפעם הראשונה. ב-2010 ביקרה נשיאת שווייץ דוריס לויטהרד בנורווגיה. נורווגיה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. נורווגיה מיוצגת בשווייץ גם בדרג הקונסולרי באמצעות שלוש קונסוליות שהיא מחזיקה בערים לוקרנו, ז'נבה, וציריך. שווייץ מיוצגת בנורווגיה בדרג השגרירות באמצעות שגרירות רשמית שהיא מחזיקה באוסלו, בירת המדינה. שווייץ מיוצגת בנורווגיה גם בדרג הקונסולרי באמצעות שתי קונסוליות רשמיות שהיא מחזיקה בארנדל, ובברגן. על פי הלשכה השווייצרית המרכזית לסטטיסטיקה, בסוף שנת 2016 התגוררו בנורווגיה אלפיים שש מאות עשרים וארבעה אזרחים שווייצרים, כולם רשאים לחיות שם עקב חברות שתי המדינות באיגוד הסחר החופשי האירופי. מדיה וקבצים בנושא יחסי נורווגיה–שווייץ בוויקישיתוף Bilateral relations Switzerland–Norway, אתר משרד החוץ של שווייץ EMBASSY OF NORWAY IN BERN, SWITZERLAND CONSULATE OF NORWAY IN LOCARNO, SWITZERLAND CONSULATE GENERAL OF NORWAY IN GENEVA, SWITZERLAND CONSULATE GENERAL OF NORWAY IN ZURICH, SWITZERLAND EMBASSY OF SWITZERLAND IN OSLO, NORWAY CONSULATE OF SWITZERLAND IN ARENDAL, NORWAY CONSULATE OF SWITZERLAND IN BERGEN, NORWAY
ז'לקו בובאץ'

ז'לצ'קו בובאץ' (בבוסנית: Željko Buvač; נולד ב-13 בספטמבר 1961, אומרסקה) הוא כדורגלן עבר יוגוסלבי ובוסני, מאמן ומנהל ספורט. מכהן כמנכ"ל ספורטיבי במועדון הכדורגל דינמו מוסקבה. בובאץ' נולד באומרסקה, בבוסניה והרצגובינה, שהייתה ביוגוסלביה, במשפחה של סרבים אתניים. הוא שיחק בבוראט (באניה לוקה) בליגה הראשונה של יוגוסלביה. במדי מועדון זה, בשנת 1988 זכה בגביע יוגוסלביה. בשנת 1991 עבר לגרמניה, והחל לשחק אצל רוט-וייס (ארפורט), ובהמשך עבור מיינץ 05 בבונדסליגה השנייה. לאחר שסיים קריירה, הוא הפך למאמן. בובאץ', סיים את קריירת המשחק שלו בניוקירכן בשנת 1998 ומיד נכנס לתפקיד המאמן. בשנת 2001, לאחר שלוש עונות בניוקירכן, הוא הפך לעוזר מאמן במועדון הקודם האחר שלו, מיינץ, שם הצטרף לחברו לקבוצה לשעבר, יורגן קלופ. במשך שבע שנים של עבודה במועדון הם השיגו העפלה לבונדסליגה, ואז קיבלו כרטיס למוקדמות גביע אופ"א. יחד עם יורגן קלופ עבר ליברפול בסתיו 2015. באנגליה, ז'לקו עבד שלוש עונות, ועזב את ליברפול בגלל אי הסכמות עם קלופ. ב-1 בפברואר 2020 הוכרז כמנהל ספורטיבי במועדון הכדורגל דינמו במוסקבה. ז'לקו בובאץ', באתר Transfermarkt ז'לקו בובאץ', באתר Fussballdaten.de (בגרמנית) ז'לקו בובאץ', באתר WorldFootball.net ז'לקו בובאץ', באתר FootballDatabase.eu פרופיל המאמן, באתר Transfermarkt פרופיל באתר הרשמי של ליברפול Клопп и его ассистент Бувач договорились с «Ливерпулем» sports.ru (4.10.2015) Бувач покинул «Ливерпуль» из-за конфликта с Клоппом. Тренеры работали вместе с 2001 года sport-express.ru (30.04.2018) Желько Бувач — новый спортивный директор «Динамо»! fcdynamo.ru (01.02.2020)
אל-קאדסיה

מחוז אל-קאדִסִיָּה (בערבית: محافظة القادسية) הוא מחוז בעיראק, הנמצא במרכז המדינה ובירתו היא א-דיוואניה. המחוז נוצר בשנת 1976. כיום, מרבית אזרחי המחוז הם שיעים. מדיה וקבצים בנושא אל-קאדסיה בוויקישיתוף ערך זה הוא קצרמר בנושא גאוגרפיה של עיראק. אתם מוזמנים לתרום לוויקיפדיה ולהרחיב אותו.
הסכמי פריז ולונדון

הסכמי פריז ולונדון היו הסכמים שגובשו באוקטובר 1954, לגבי מעמדה של מערב גרמניה ונתנו לה ריבונות מלאה, סיימו את הכיבוש וצירפו אותה לנאט"ו. הסכמי פריז ולונדון היו תוצאה של שיחות שהתקיימו בלונדון ופריז בספטמבר - אוקטובר 1954, בהן השתתפו צרפת, הממלכה המאוחדת, בלגיה, הולנד, לוקסמבורג, מערב גרמניה, איטליה, קנדה וארצות הברית. ההסכמים נחתמו ב-23 באוקטובר 1954 לאחר שהמכשול האחרון לחתימתם, המחלוקת בין גרמניה לצרפת על חבל הסאר, יושב בין קונראד אדנאואר, ראש ממשלת גרמניה, ופייר מנדס פראנס, ראש ממשלת צרפת, בהסכמה שלחבל ימונה נציב נייטרלי. ההסכמים אושרו בבית הנבחרים הבריטי ב-19 בנובמבר 1954 ברוב של 264 נגד ארבעה, בהימנעות של נציגי מפלגת הלייבור. הם אושרו ב-23 בדצמבר 1954 בפרלמנט האיטלקי, ברוב גדול ובסוף דצמבר 1954 אושר ההסכם בבית התחתון של הפרלמנט הצרפתי ברוב קטן, לאחר שבהצבעה ראשונה נדחה הסעיף המאשר את חימושה של גרמניה. ב-20 בינואר 1955 אושרו ההסכמים ברוב גדול בפרלמנט הבלגי וב-27 בינואר אושרו בפרלמנט הקנדי. ב-27 בפברואר 1955 אושרו ההסכמים על ידי הבונדסטאג בקריאה שלישית וסופית. ב-12 במרץ 1955 אושר ההסכם בבית העליון של הפרלמנט האיטלקי, לאחר דיון סוער שכלל חילופי מהלומות. ב-19 במרץ 1955 אישר הבית העליון של מערב גרמניה את ההסכמים באופן סופי. ב-27 במרץ 1955 אישר הסנאט בצרפת את ההסכמים. ב-2 באפריל 1955 אישר הסנאט של ארצות הברית את ההסכמים וב-7 באפריל 1955 אישר הנשיא דווייט אייזנהאואר את ההסכמים בחתימתו. ברית המועצות התנגדה נחרצות להסכמים ופעלה לסכל את אישורם. אולם לאחר שלא הצליחה בכך הודיעו במזרח גרמניה על התחמשות והפיכת המשטרה לצבא. ההסכמים נכנסו לתוקף ב-5 במאי 1955. הסכם צרפתי גרמני בעניין הסאאר - נחתמו האמנות לרבונות גרמניה וזיונה, הצופה, 24 באוקטובר 1954 בית הנבחרים הבריטי אישר הערב את הסכמי פאריס, זמנים, 19 בנובמבר 1954 הסכמי פאריס אושרו ע"י הפרלמנט הבריטי, הארץ, 21 בנובמבר 1954 ביה"נ האיטלקי אישר את הסכמי פאריס, על המשמר, 24 בדצמבר 1954 האסיפה הלאומית הצרפתית אישרה ברוב של 27 את חימוש גרמניה, דבר, 31 בדצמבר 1954 דחו חמוש גרמניה בהצבעה ראשונה, מעריב, 24 בדצמבר 1954 בית הנבחרים הבלגי אישר חימוש גרמניה, זמנים, 21 בינואר 1955 קנדה אישרה הסכמי פריס; הדיון בבונדסטאג יחל היום, זמנים, 28 בינואר 1955 בון אישרה סופית הסכמי פאריס, שערים, 28 בפברואר 1955 הסינאט האיטלקי אישר הסכמי פאריס, הצופה, 13 במרץ 1955 תיגרת־ידיים בסנאט האיטלקי בוויכוח על אישור הסכמי־פאריס, למרחב, 10 במרץ 1955 בון אישרה סופית הסכמי פאריס, דבר, 20 במרץ 1955 הסינט הצרפתי אישר סופית הסכמי פאריס, לונדון והסאר, למרחב, 28 במרץ 1955 סינט ארה"ב אישר את הסכמי פריס, למרחב, 3 באפריל 1955 משלימים אישור הסכמי פאריס, למרחב, 8 באפריל 1955 ממשלת גרמניה המזרחית הופכת משטרתה לצבא אחר אישור הסכמי פאריס, זמנים, 27 במרץ 1955
יחסי הונגריה–שווייץ

יחסי הונגריה–שווייץ הם היחסים הדיפלומטיים הרשמיים שבין הונגריה לבין הקונפדרציה השווייצרית. בשנת 2000, שווייץ הייתה המדינה האירופאית הראשונה להכיר בתעודת הזהות ההונגרית כמסמך נסיעות (כדרכון). היחסים הדיפלומטיים בין שווייץ להונגריה הושעו לאחר מלחמת העולם השנייה ב-1945 אך כוננו מחדש שנה מאוחר יותר. היחסים בין שתי המדינות התקררו כאשר הונגריה נהפכה לרפובליקה עממית קומוניסטית תחת השפעת ברית המועצות. כאשר חיילים סובייטים דיכאו את המהפכה ההונגרית נגד הקומוניזם בשנת 1956, שווייץ הראתה את הסולידריות שלה עם העם ההונגרי בכך שקיבלה לתחומה כ-12,000 פליטים הונגרים ושלחה סיוע הומניטרי למדינה. שווייץ מיוצגת בהונגריה בדרג השגרירות באמצעות שגרירות רשמית שהיא מחזיקה בבודפשט, בירת המדינה. הונגריה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הונגריה מיוצגת בשווייץ גם בדרג הקונסולרי באמצעות שלוש קונסוליות רשמיות שהיא מחזיקה בלוגאנו, צוג, וציריך. על פי הלשכה השווייצרית המרכזית לסטטיסטיקה, בסוף שנת 2016 התגוררו בהונגריה אלפיים שבעים וחמישה אזרחים שווייצרים. מדיה וקבצים בנושא יחסי הונגריה–שווייץ בוויקישיתוף Bilateral relations Switzerland–Hungary, אתר משרד החוץ של שווייץ EMBASSY OF SWITZERLAND IN BUDAPEST, HUNGARY EMBASSY OF HUNGARY IN BERN, SWITZERLAND CONSULATE OF HUNGARY IN LUGANO, SWITZERLAND CONSULATE GENERAL OF HUNGARY IN ZUG, SWITZERLAND CONSULATE GENERAL OF HUNGARY IN ZURICH, SWITZERLAND
יחסי אוסטרליה–עיראק

יחסי אוסטרליה–עיראק הם יחסי החוץ בין אוסטרליה לבין עיראק. אוסטרליה ועיראק ניהלו יחסים משתנים מאז שנת 1938, ובשנת 1968 כוננו יחסים דיפלומטיים רשמיים בין המדינות. בשנת 1991 שלחה אוסטרליה כוח צבאי, אשר לחם נגד עיראק במלחמת המפרץ, ושוב בשנת 2003 שלחה אוסטרליה כוח צבאי, אשר השתתף במלחמת עיראק. היחסים בין המדינות השתפרו לאחר נפילתו של סדאם חוסיין בשנת 2003. אוסטרליה מספקת לעיראק סיוע חוץ; בנוסף, קיימים גם קשרי סחר צנועים ששתי המדינות שואפות להגדיל בשנים הבאות. קהילה עיראקית ניכרת מתגוררת באוסטרליה. בשנת 2009 הפך נורי אל-מאלכי לראש הממשלה העיראקי הראשון שביקר באוסטרליה. הוא וראש ממשלת אוסטרליה קווין ראד חתמו על הצהרה להגדלת שיתוף הפעולה ולחיזוק קשרי הסחר והשקעות. אוסטרליה מחזיקה בעיראק שגרירות בבגדאד בלבד. מאידך, עיראק מחזיקה באוסטרליה שגרירות בקנברה וקונסוליה כללית בסידני. מדיה וקבצים בנושא יחסי אוסטרליה–עיראק בוויקישיתוף אתר על יחסי מדינות